Železničná trať Prešov – Humenné

Železničná trať Prešov – Humenné (v cestovnom poriadku pre verejnosť označená ako železničná trať číslo 193) je železničná trať na Slovensku, ktorá spája Prešov a Humenné cez Vranov nad Topľou a Strážske.

 Dejiny 
Spojnica dôležitých centier východného Slovenska sa budovala až počas Slovenského štátu. Na jej výstavbu (úsek Prešov – Strážske) bola použitá otrocká práca internovaných Rómov a iných, pre štát nepohodlných, ľudí. Okupáciou južnej časti Východoslovenskej nížiny sa jediné železničné spojenie oblasti so zvyškom Slovenska nachádzalo za hraničnou čiarou. Preto sa pristúpilo k prepojeniu tratí cez Vranov nad Topľou. 

Úsekom z Prešova do Kapušian viedla trať 194 do Bardejova, sprevádzkovaná 11. decembra 1893 a cez Strážske trať 191 (Michaľany – Lupków), otvorená koncom roka 1871. 

Chýbajúci úsek Kapušany – Strážske tak po dokončení 5. septembra 1943 opäť napojil Východoslovenskú nížinu na sieť slovenských železníc. 

 Stanice na trati 
 Prešov – križovatka s traťou 188 (Košice – Plaveč) a 194 (Prešov – Bardejov)
 Šarišské Lúky
 Kapušany pri Prešove– križovatka s traťou 194 (Prešov – Bardejov)
 Lada
 Lipníky
 Pavlovce
 Hanušovce nad Topľou mesto
 Hanušovce nad Topľou
 Bystré
 Čierne nad Topľou
 Hlinné 
 Soľ 
 Komárany 
 Vranov nad Topľou — križovatka s traťou 192 (Vranov nad Topľou – Trebišov)
 Vranovské Dlhé
 Hencovce
 Nižný Hrabovec
 Strážske – križovatka s traťou 191 (Michaľany – Lupków) 
 Brekov 
 Humenné – križovatka s traťou 191 (Michaľany – Lupków) a 196 (Humenné – Stakčín)

13. mája 2022 bol poklepaný základný kameň železničnej zastávky Vranov-Juh, ktorá by mala nahradiť zastávku Vranovské Dlhé.Cieľom zastávky pre Sídlisku Juh vo Vranove nad Topľou má byť: „umožniť obyvateľom dvoch mladých sídlisk i širšieho regiónu jednoduchší prístup k využívaniu verejnej dopravy“. Projekt by mal stáť 1,5 až 2 mil eur.

 Pozri aj 
 Zoznam železničných tratí na Slovensku
 Dejiny železníc na Slovensku

 Referencie 

 Iné projekty 

 Externé odkazy 
 ŽSR cestovné poriadky podľa trate
 Video trate

 Zdroj 
 www.vlaky.net

Prešov – Humenné
Kategória:Doprava v okrese Prešov
Kategória:Doprava v okrese Vranov nad Topľou
Kategória:Doprava v okrese Humenné